Aarhuus Stifts-Tidende, 1842-07-02
om Aaret. Aviserne indeholde endnu mere overdrevne Priser som fordres, saasom 100 om Maaneden for et enkelt Værelse, &c. - Meget af hvad man i de første Beretninger ansaae for overdrevet, er desværre sandt, og saaledes de under Branden forøvede Plyndringer af en Hob tildeels endnu ukiendte fremmede Landstrygere, som, væbnede med Øxer, droge i flokkeviis ind i Husene, tæt ved dem der brændte, udgave sig for Tømmermænd, ud joge Eierne, idet de sagde, at Husene skulde sprænges, samt søndersloge paa en vandalsk Maade Alt, hvad de ikke kunde tage med sig, saasom Speile, Fortepianoer, Servicer, &c. Allerede under Branden arresteredes udenfor Staden, af den der opstillede Militaircordon, adskillige slige Tømmermænd, forsynede med Uhre og andre Kostbarheder, og senere har Politiet paa mange Steder i de usleste Kot fundet Silkeklæder og Mahognimeubler. Antallet af de Personer, der paa saadan Maade have gjort sig skyldige i Tyveri, angives til over 1000, og Autoriteterne ere i stor Forlegenhed med at behandle disse Forbrydere, da deres store Mængde gjør det næsten umuligt at straffe dem Alle efter Lovens Strænghed, og de heller ikke Alle, af Mangel paa Arrester, kunne arresteres. Nogen synlig Nød hersker ikke for Øieblikket. Den overordentlige Velgiørenhed, med hvilken Gaver ere tilstrømmede fra alle Kanter af Europa, til et sammenregnet Beløb af henved 4 Millioner i Bco (Hs. M. Kongen, af Sverrig har nylig sendt 10,000 3 B.), har bortryddet al Frygt for Nød hos den egentlige Arbeidsclasse, hvilken desuden for en længere Tid har Udsigt til en riig Fortjeneste, især da Arbeidslønnen er stegen 25 PC. Men et dybt Saar har truffet Middelelassen og hele Samfundets Grundformue. Alle Huse i Hamborg maae nemlig forsikkres i Stadens saakaldte almindelige Brandkasse, under Statens Garanti. J den var assureret for 180 Millioner. Af disse ere de 47 Mill. Tabet ved Branden. (Værdien af det brændte Løsøre, Varelagere a. anslaaes til 40 a 50 Mill. 1/4 B.) For at dække det vilde det blive nødvendigt, at Eierne af alle de ikke afbrændte Huse tilskjøde hinanden 25 PC. af Brandforsikkringsværdien, men dette er for de Fleste umuligt. Den anden Aarsag er den, at, tvertimod hvad man i Begyndelsen haabede, ikkun et af de herværende Assurancecompagnier for Løsøre har kunnet betale fuldtud, og værst staaer det til med det saakaldte Bieberske Compagnie. Heri vare ikke mindre end 92 Mill. forsikkrede (af hvilke 10 skulle betales), og Actierne a 2000, paa hvilke kun 600 ½ vare betalte, stode i saa høi Værdi, at de betaltes med 2500 A. De contante Ressourcer, i Fondet udgjøre kun 300,000, saa at hver Actie ikke alene har tabt al Værdi, men Eieren er ovenikjøbet forpligtet til at betale et Tilskud af 1400 4, saafremt Compagniet skal opfylde sine Forpligtelser; men dette er, under de nuværende Omstændigheder, umuligt at faae tilveiebragt. (Til alt dette er at føie, at Actierne i de insolvente Assurancecompagnier, hvilke Actier nu ere uden al Værdi, befinde sig for Størstedelen i Enkers og andre smaae Capitalisters Hænder, som af deres Udbytte havde deres fortrinligste Jndkomst.) Det er i Særdeleshed det sidstnævnte Fonds Tilstand, som allermeest synes at gjøre Sagernes Stilling i nærværende Øieblik betænkelig. Størstedelen af de brandlidte Haandværkere og Detail handlere havde nemlig, paa Grund af de billige Vilkaar, ladet assurere deres Effecter i dette Compagni. De Fleste af dem havde derhos forestillet sig, at Jndretningen stod under Statens Garanti, men Underretningen om det Modsatte, og om det sandsynlige Tab af tre Fjerdedele af det Forsikkrede, har derfor vakt en Forbittrelse i Sindstemningen, en Uro og en Raadvildhed, som snart kan gaae til Fortvivlelse, og af hvilken derhos et voldsomt Udbrud kan befrygtes. De mindre Oplyste af dem, som ere blevne bedragne i deres Forhaabninger, sammenknytte dette med den Hemmelighedsfuldhed, som hidtil har fundet Sted med Hensyn til hele Bestyrelsen af de almindelige Udgifter, og overalt tales der høit om Nødvendigheden af en radical Forandring i hele Hamborgs Grundforfatning. (Paa flere Steder rygger det endnu stærkt under Ruinerne.)